Ivar Mikal Simonsen

Ivar Mikal Simonsen (født 7. august 1952 i Ankenes) representerte Ofoten Sametingsliste i Sametinget for perioden 1989-1993. Han er bosatt i Bjerkvik i Narvik kommune, og har vært en sentral og omstridt representant for Fremskrittspartiet lokalt.

Simonsen tok Forsvarets maskin- og elektrikerskole i Horten i 1970 og 2. maskinistskolen i Tromsø i 1973. Senere gikk han på Jokkmokk folkehøgskole (1986). Han arbeidet med samisk kulturminneregistrering og hadde på 1980-tallet engasjementer for  Samisk-etnokrafisk avdeling ved Tromsø Museum. Han arbeidet som anleggsmaskinreparatør, og ble senere uførepensjonist.

Fra 1991 var han varamedlem i styret for Landsforeningen for trafikkskadde, avdeling Nord-Norge. Han var også leder i avdelingens ad-hoc organisasjonsutvalg.

På Sametinget satt han i hovedkomiteen for rettigheter og i hovedkomiteen for organisasjonssaker.

Referanser

Kilder 
 Odd Mathis Hætta: Sametinget i navn og tall : Høsten 1989 - høsten 1993

Eksterne lenker 
 Om Ivar M. Simonsen i Forvaltningsdatabasen - NSD 

Norske sametingspolitikere
Fødsler i 1952
Norske elektrikere‎